Edukiak
Aurkibidea 🔎︎

# Kolore berria hautatzea

LibreOffice aplikazioak kolore pertsonalizatuak bi dimentsiotako grafiko bat eta zenbakizko gradiente bat erabilita definitzen uzten du, Hartu kolorea elkarrizketa-koadroan.

Komando hau erabiltzeko...

Aukeratu Formatua - Area - Area, sakatu Kolorea botoia eta egin klik Hartu botoian.

Sakatu Koloreen elkarrizketa-koadroa botoia, 3D efektuak elkarrizketa-koadroko Argiztapena fitxan.

## 'Hartu kolorea' leihoa

'Hartu kolorea' leihoak lau area nagusi ditu.

- Aukera-botoien bitartez, kolorearen kolore-osagaia hautatzen da. Kolore-osagaia RGB kolore-ereduan (Red=Gorria, Green=Berdea, Blue=Urdina) edo HSB kolore-ereduan (Hue=Ñabardura, Saturation=Saturazioa, Brightness=Distira) adierazi daiteke. CMYK kolore-eredua ezin da hautatu eta CMYK notazioa erabiliz kolore-balioak sartzeko eskaintzen da soilik.

- Biratze-botoiak kolore-osagaiaren zenbakizko balioa sartzeko dira.

- Kolore-osagaien graduatzaile bertikalekin, kolorearen osagai bakoitzaren balioa aldatu daiteke. Koloredun koadro handiarekin, kolore-osagaiak gutxi gora-behera hautatu daitezke.

- Beheko kolore-barra horizontalak uneko kolorea eta kolore berria erakusten ditu, elkarren alboan.

Egin klik ezkerreko koloredun area handian, kolore berria hautatzeko. Hautatze-area hori erabiliz, kolorearen bi osagai aldatu ditzakezu, RGB edo HSB kolore-ereduetan adierazita. Kontuan izan bi osagai horiek aukera-botoien bidez elkarrizketa-koadroaren eskuinean hautatu ez diren bi osagaiak direla.

Beheko barraren eskuineko aldean, Koloreak fitxa gurasoaren jatorrizko kolorea ikusiko duzu.

Beheko barraren ezkerreko aldean, elkarrizketa-koadro honetan egin duzun lanaren uneko emaitza ikusiko duzu.

LibreOffice(e)k RGB kolore-eredua besterik ez du erabiltzen du koloretan inprimatzeko. CMYK kontrolak CMYK notazioaren bidez kolore-balioak errazago sartzeko soilik eskaintzen dira.

## RGB

### Gorria

Osagai gorria kolore-graduatzaile bertikalean aldatzeko moduan ezartzen du, eta osagai berdea eta urdina bi dimentsiotako kolore hautatzailean ezartzen ditu. Onartutako balioak 0tik 255era dira.

### Berdea

Osagai berdea kolore-graduatzaile bertikalean aldatzeko moduan ezartzen du, eta osagai gorria eta urdina bi dimentsiotako kolore hautatzailean ezartzen ditu. Onartutako balioak 0tik 255era dira.

### Urdina

Osagai urdina kolore-graduatzaile bertikalean aldatzeko moduan ezartzen du, eta osagai berdea eta gorria bi dimentsiotako kolore hautatzailean ezartzen ditu. Onartutako balioak 0tik 255era dira.

## Hex #

RGB ereduko kolore-balioa bistaratzen eta ezartzen du, zenbaki hamaseitarrak erabilita.

## HSB (ÑSD)

### Ñabardura

Ñabarduraren osagaia kolore-graduatzaile bertikalean aldatzeko moduan ezartzen du, eta saturazioaren eta distiraren osagaiak bi dimentsiotako kolore hautatzailean ezartzen ditu. Onartutako balioak 0tik 359ra dira.

### Saturazioa

Saturazioaren osagaia kolore-graduatzaile bertikalean aldatzeko moduan ezartzen du, eta ñabarduraren eta distiraren osagaiak bi dimentsiotako kolore hautatzailean ezartzen ditu. Onartutako balioak 0tik 100era dira.

### Distira

Distiraren osagaia kolore-graduatzaile bertikalean aldatzeko moduan ezartzen du, eta ñabarduraren eta saturazioaren osagaiak bi dimentsiotako kolore hautatzailean ezartzen ditu. Onartutako balioak 0tik 100era dira.

## CMYK

### Cyan-a

Ezarri cyan kolore-balioa CMYK kolore-ereduan adierazi den bezala.

### Magenta

Ezarri magenta kolore-balioa CMYK kolore-ereduan adierazi den bezala.

### Horia

Ezarri hori kolore-balioa CMYK kolore-ereduan adierazi den bezala.

### Gakoa

Ezarri beltz kolore-balioa edo -gakoa (beltza) CMYK kolore-ereduan adierazi den bezala.